Henning Hyllested (EL), 2013-05-28:
Heller ikke Enhedslisten kan støtte det foreliggende beslutningsforslag.
Det er, som det er sagt, et forsøg på både i forhold til nogle udvalgte køretøjer og i forhold til nogle udvalgte vejtyper at hæve fartgrænserne, og er der noget, vi i Enhedslisten er imod sådan helt generelt og nærmest af princip, er det at hæve fartgrænserne.
Ja, jo, men hvad er fornuftige og logiske hastighedsgrænser?
Det bliver meget nemt sådan en individuel vurdering, og således bliver hastighedsgrænser jo i virkeligheden anset for at være vejledende i sidste ende, hvis man fortsætter ad den sti der.
At det skulle anses som et forslag, som vil højne trafiksikkerheden, har jeg dog godt nok meget, meget svært ved at se.
Jeg synes egentlig, det er en underlig logik, der ligger bag forslaget, altså at man nærmest vil hæve fartgrænserne for at højne trafiksikkerheden.
Det er vist en ganske veldokumenteret kendsgerning.
Det giver længere bremselængde, som nogle har været inde på, og man kører meget længere i reaktionstiden osv. osv.
Men jeg tror også, at der kan peges på ganske mange andre årsager.
Det er en kendsgerning, at vi i mellemtiden også har fået meget sikrere biler, og vi får i øvrigt også bedre veje, så jeg tror, der er rigtig mange baggrunde for det her.
Det er også det, der afspejler sig i den almindelige statistik på området, nemlig at antallet af dræbte og tilskadekomne på vores veje i det hele taget er kraftigt faldende.
Og som sagt har man nået ganske flotte mål på nuværende tidspunkt.
Næsten hver gang, vi har et forslag på dagsordenen om at hæve fartgrænserne, henviser man til udlandet.
Jeg kan simpelt hen bare ikke forstå, hvorfor man har så vældig travlt med at henvise til udlandet: »Det gør man jo også i udlandet« og hist op og kom her ned.
Der er jo en grund til, at vi i Danmark rent faktisk har så flotte resultater.
Jeg synes på mange måder, at det, der virker – og det må det jo gøre, siden vi har så flotte tal – skal man holde fast i, i hvert fald indtil man er meget, meget overbevist og det er veldokumenteret, at der er grund til at ændre på det.
Så synes jeg også, man skal være opmærksom på – og det vil jeg da gerne gøre samtlige andre partier opmærksom på, og der bliver jo direkte henvist til det i beslutningsforslaget her – det, som vi jo har vedtaget her tidligere på dagen, og som den socialdemokratiske ordfører nævnte, nemlig forhøjelsen af hastighedsgrænsen for de såkaldte tempo 100-busser.
Det er meget typisk, at det så nu også bliver brugt som begrundelse for, at vi også skal hæve fartgrænserne for andre køretøjer.
Det var faktisk noget af det, som Enhedslisten advarede mod under behandlingen af forslaget om tempo 100-busser, nemlig at det her bare vil føre til et forøget pres og blive en glidebane for, at andre køretøjer så tilsvarende skal have lov til at køre 100 km/t., og til sidst ender vi også med at de store lastbiler og lastvognstog skal have lov til at køre det.
Der tages allerede hul på det her, i og med at man vil have lov til at forhøje hastigheden inde i byerne, hvor man jo altså kun må køre 50 km/t., men der, hvor der er mulighed for det, skal de altså have lov at køre stærkere.
Det er bare den logiske konsekvens, som Enhedslisten også advarede imod, der kommer af, at man begynder at give los på nogle områder.
Det eneste, vi har sympati for i beslutningsforslaget, er måske det sidste om de her stærekasser, som man vil anvende.
Det er jo en gammel diskussion efterhånden, og vi har jo konstateret mange gange, at politiet har satset på en anden strategi, der hedder bemandede fotovogne, og det er sådan set der, vi står lige nu.
Det har vi sympati for, men det er dog trods alt så lille en del af forslaget, at vi jo ikke på nogen måde kan stemme for det her forslag.
Vi tror, at det, der i sidste ende skal løse nogle af de her problemer og højne trafiksikkerheden, i virkeligheden er et øget kontroltryk.
Der har vi en meget, meget større bekymring efterhånden i Enhedslisten, for vi mener ikke, at politiet får de midler til rådighed, som de skal have til at gennemføre den fornuftige færdselskontrol, som der skal til for at sikre, at vi fortsætter den gode udvikling på området og reducerer antallet af døde og tilskadekomne på vores landeveje.